rlitschk/wikidir huggingface dataset:
Josef Alois Gleich (* 14. Septemba 1772 in Wean; † 10. Februar 1841 in Wean) woa'r a östareichischa Beaumta, Theatadichta und Romanschriftstölla. Ea woa'r a Zeitgenosse vom Ferdinand Raimund, vom Johann Nestroy, vom Adolf Bäuerle und vom Carl Meisl. Da Josef Alois Gleich is bei dene Piarist'n in da Josefstod untarricht't wua'n. 1790 håt ea mit 18 Jahrln a Austöllung in da Staatsvawoitung kriagt. Do is ea daunn vierz'g Joahr laung, nämli bis 1830, im sölb'n Büro hock'n blieb'n. Mit 60 Joahr'n haum's eahm daunn freig'stöllt und ea håt an Hofdienst im Kaisahaus kriagt. Scho wia'r a no a Beaumta g'wes'n is, håt ea quasi neb'nbei a gaunze Menge Romane (hauptsächlich Grus'lromane) und Theatastückl'n g'schrieb'n. Weul's ollas z'saumm üwa 350 Weakl'n wua'n san, kaunn ma eahm mit an guat'n G'wiss'n ois wichtich'n Vatreta vom Alt-Wiener Volkstheater bezeichna. Z'samma mit'm Bäuerle und mit'm Meisl woa da Gleich ana von de Groß'n Drei, von denana da Raimund sozusåg'n da Nåchfoiga wua'n is. In Raimund håt da Gleich scho boid aum Theata kräftich proteschiat und da Raimund is z'weg'n da Heirat mit seina Tochta aa no sei Schwiegasohn wua'n – obwoi da Raimund se z'erscht g'streibt g'håbt håt, wås 1819 a muadstrumm Theataskandal
Is eco.mont – Journal on Protected Mountain Areas Research and Management is a wissnschoftliche Fochzeidschrift aus Estarreich, wos si mit Fuaschung in de Beag, und zwoa in Schutzgebiet beschäftigt. De Zeidschrit is peer-reviewed und open-access. De Zeidschrift is a gmoaschoftlichs Projekt vom Alpine Network of Protected Areas, vom International Scientific Committee on Research in the Alps, vo da Estarreichischn Akademie vo de Wissnschoftn und vo da Universität Innsbruck. De Chefredakteur san da Axel Borsdorf und da Günter Köck. De easchte Ausgob woa 2009. Is Haupthema vo eco.mont is wissnschoftliche Fuaschung und Natuaschutz in Schutzgebiet, wos in de Oipm liegn, owar aa in aundare Beagregionan. Bis 2014 woa s vuawiegand a Printmedium, de anzlnan Artike hod ma si im Netz kaufn kenna. Seid 2015 is a open access Journal, des haaßt, ma kau si de Artike ois PDF im Netz gratis owelodna. Is eco.mont is in de wissnschoftllichn Datnbankn Science Citation Index Expanded, Current Contents/Agriculture, Biology & Environmental Sciences, und Scopus aufgnumma. Mid Staund 2015 is da Impact Factor bei 0,394. Editorial of eco.mont vol. 1(1) Master Journal List. In: Intellectual Property & Science. Thomson Reuters. Archiviert vom Original [1] am 26. Septemba 2017. Abgerufen am 19. August 2015. Scopus Title
Carl Meisl (* 30. Juni 1775 in Laibach; † 8. Oktober 1853 in Wean) woa'r a östareichischa Beaumta und Dramatika, a Zeitgenosse vom Josef Alois Gleich, vom Ferdinand Raimund und vom Johann Nestroy. Nåch da Matura in Laibach is da Meisl in'n Staatsdienst gaunga. Ea is Fourier wua'n und mit da Zeit zum k.k. Rechnungsfüahra und Feldkriagskommissäa avauntschiat. Da Åbschluss von seina Karrier' woa de Eanennung zum Rechnungsråt im Marinedepartement. 1840 is ea mit dem Raung in Pension gaunga. Da Meisl woa neb'n an Adolf Bäuerle und in Josef Alois Gleich ana von de wichtigst'n Dichta vom Alt-Wiener Volkstheater, bevua da Ferdinand Raimund und nocha da Johann Nestroy eahna Glaunzzeit g'håbt hå'm. Bekaunnt ia ea b'sundas duach seine hamuavolle Parodien von eanste Theatastückl'n und Opern wua'n. Wia aum 3. Oktoba 1822 des Theater in der Josefstadt wiedarum aufg'måcht wua'n is, håt da Meisl des Festg'spül Die Weihe des Hauses vafåsst, zu dem da Ludwig van Beethoven de Musi komponiat håt. 1853 is da Carl Meisl mit 78 Jahrln in Wean g'stuab'n. Othellerl, der Mohr von Wien oder Die geheilte Eifersucht (1806) Die Kroaten in Zara. Schaug'spül (1814) Die Heirat durch die Güter-Lotterie. Lokales Lustg'spül (1817) Der lustige Fritz. Märch'n mit
Geheimnis um ... (Originäutitl: Mystery of bzw. Five Find-Outers) is a Kindabuachreih vo da englischn Audorin Enid Blyton. Geheimnis um ... ... einen nächtlichen Brand ... eine siamesische Katze ... ein verborgenes Zimmer ... eine giftige Feder ... eine verschwundene Halskette ... ein Haus im Walde ... eine Tasse Tee ... einen unsichtbaren Dieb ... einen entführten Prinzen ... einen roten Schuh ... am Holunderweg ... ein gestohlenes Bild ... einen Wohnwagen ... eine Efeuvilla ... ein blaues Boot De 5 Spianosn Dicki, Rolf, Gina, Flip, Betti und da Hund Purzel klärn Vabrechn auf. Des sigd da Dorfpolizist vo Peterswalde Herr Grimm (den de Spianosn Wegda nenna wei ea des imma durch de Stroßn schreid) ned so gern und bschwerd se ofd bei de Oidan. Sei Chef olladings, da Inspektor Jenks (spada Chefinspektor, am Schluss Direktor) sigd des andas und is rechd dankbar, dass de Spianosn de Fälle aufklärn. Ea find oba, dass de fünfe se ned so ofd in Gfoar bringa soidn. Dicki hoaßd eigendlich Dietrich Ingbert Carl Kronstein is obm 3. Baund da Chef von da Truppn. Er gibd gern o, wos vo da andan Spianosn oba ned gern gseng werd (außa vo da Betti). Er is 13
Da Mehmet Scholl (Mehmet Tobias Scholl) (* 16. Oktoba 1970 in Karlsruhe oiss Mehmet Tobias Yüksel) is a Middlfejdspuia beim FC Bayern Minga. Er hod ocht Moi de deitsche Moasdaschafd gwuna, wos no koana voa eam gschaffd hod. Er war oana vo de zuaverlässlichstn Fuaßboispuia, aba as Broblem war in seina Karriere ofd as Valedsungsbech, und somit war a ofd nua no Joker in de ledsdn Ior. Ea hod de Saison 2006/2007 no beschdreidn und dann sei Karriere aufghert.
Enid Blyton (* 11. August 1897 in Dulwich, London Borough of Southwark; † 28. Novemba 1968 in London) woar a englische Kindabuachautorin. Sie hod üba 700 Gschichdn gschriem und ihre Biacha san in üba 100 Sprochn übasetzt worn. Sie war zwoamoi vaheirad und hod zwoa Kinda de Imogen und Gillian hoaßn. Wei se so vui Zeid ins Schreim vo Biacha investiert hod san ihre Kinda meisd vo Nannys vasorgd worn. Am 28. Novemba 1968 is sie in London gschdorm. Dolly Dolly sucht eine Freundin Wirbel in Klasse 2 Ein Pferd im Internat Dolly die Klassensprecherin Dollys großer Tag Abschied von der Burg Hanni & Nanni Hanni und Nanni sind immer dagegen Hanni und Nanni schmieden neue Pläne Hanni und Nanni in neuen Abenteuern Kein Spaß ohne Hanni und Nanni Lustige Streiche mit Hanni und Nanni Fröhliche Tage für Hanni und Nanni 5 Freunde Fünf Freunde erforschen die Schatzinsel Fünf Freunde auf neuen Abenteuern Fünf Freunde auf geheimnisvollen Spuren Fünf Freunde auf Schmugglerjagd Fünf Freunde beim Wanderzirkus Fünf Freunde auf der Felseninsel Fünf Freunde im Zeltlager Fünf Freunde geraten in Schwierigkeiten Fünf Freunde helfen ihrem Kameraden Fünf Freunde auf großer Fahrt Fünf Freunde und die wilde Jo Fünf Freunde verfolgen die
Bayern 3 is des dritte Radioprogramm vom Bayerischen Rundfunk mit Sitz in Minga und deren Popwelle. Es horchen ungefähr 2,9 Millionen Bayern den Radiosender. Bayern 3 spielt Liada von die zwoadausnda bis heid, aber hauptsächlich werdn aktuelle Liada gspielt. Bayern 3 is üwa UKW nur in Bayern zu empfanga. Programm von Montag bis Donnerstag: Bayern 3 - Die Frühaufdreher (5:00-9:00 Uhr) Bayern 3 - Am Vormittag (9:00-12:00 Uhr) Bayern 3 - Update (12:00-13:00 Uhr) Bayern 3 - Am Nachmittag (13:00-16:00 Uhr) Bayern 3 - Die Zwei für euren Feierabend (16:00-19:00 Uhr) Bayern 3 - Was geht?! (19:00-21:00 Uhr) Bayern 3 - Am Abend (21:00-00:00 Uhr) Bayern 3 - Die Nacht (0:00-5:00 Uhr) Es gibt nu vil weitere Sendungen auf Bayern 3, die da net gnannt werdn. Homesaiten vo "Bayern 3"
H3G S.p.A., in do Effentlichkeit bekonnt als 3 Italia (Tre Italia), isch ein Hendinetzonbiata in Italien. 3 Italia isch a 100%ige Tochta von Hutchison Whampoa Limited, de a in Österreich a Hendinetz betreibt. 3 Italia hot 10,1 Millionen aktive SIM Korten und isch somit do kloanschte Netzbetreiber Italiens. 96% wearn mit 3G (UMTS/HSDPA/HSPA+) obgedeckt. 88% wearn mit DC-HSPA+ obgedeckt. 47% wearn mit 4G/LTE obgedeckt. Do rescht der italienischen Leit wearn mit Roaming mit TIM obgedeckt. Tre isch bekannt in Italien fo seine vostecktn Koschtn. A wenn man seine Freieinheitn net vobraucht hot, stoaßt man am Monatsende af a saftige Rechnung. De hoachn Rechnungen entstian durch is Datenroaming mit TIM wo man 60,50Cent/MB zohlt. Tre schreibt de Koschtn obo lei ins Kleingedruckte. Tre.it Three.com
Süwa oda Suiba is a chemischs Element mim Simboi: Ag und da Urdnungszoih 47. De wissnschoftliche Okiazung kimmd vam Ladeinischn: argentum. S'is vaglichn mid aundane Elemente guad vafurmboa und hod de häxde Loadfähigkeit vo olle. Scho ba de oidn Egypta wor's a edls Metoi. Obwoi's in da Wödgschicht moastns ned so vü weat woa wia's Goid, hod's aa Zeidn und Landln geem, wos meah weat woa ois's Goid.
A Kopfduach is a Stickl Stoff, wo am Schädl drong wead. Des Duach ko dreieckad, quadratisch oder rechteckad wia a Schal sei. Kopfdiachln wean aus vaschiednan Grindn drong; beispuisweis ois Schutz voa Kejdn, zua Hygiene (im OP-Soi, in da Kuchl usw.), ois Mode und zua sozialn Obgrenzung (Religion, Gruppn, Stamm). Kopfdiacha wean mehra vo Weibaleit ois wia vo Mannan drong. Joarhundadelong worn Kopfdiacha in Eiropa noamala Oidog, heit sans zwegnan Islam zan Konfliktstoff worn. Fia monche san de extreman Kopfdiacha im Islam, wo ma neama vui vom Gsicht siegt, a Symboi fia de Untadrickung vo da Frau. A Babuschka Kopfduach (untan Kinn vaknipft) Foschingsnoarn mid Kopfduach A Bandana Kopfduach A Amy Winehouse Kopfduach (in de 40a und 50a Joar a typischs Hausfraunkopfduach A Tagelmust (Cheche) Kopfduach (vo am Tuareg Mo) Indischs Kopfduach Palestinensa Kopfdiacha Sabine Berghahn, Alexander Nöhring; Petra Rostock (Hrsg.): Der Stoff, aus dem Konflikte sind. Debatten um das Kopftuch in Deutschland, Österreich und der Schweiz. Transcript, Bielefeld 2009, ISBN 978-3-89942-959-6. Monika Höglinger: Verschleierte Lebenswelten, zur Bedeutung des Kopftuchs für muslimische Frauen; ethnologische Studie. Vorwort von Andre Gingrich, Nachwort von Barbara Frischmuth. 2. Auflage, Edition Roesner, Maria Enzersdorf 2003, ISBN 3-902300-03-5. Peter Kühn: Das Kopftuch im Diskurs der Kulturen.
Ernst Meister (* 23. Februar 1926 in Wean; † 27. September 1986 aa duatn) woara estareichischa Schauspüla. Nochn End vom Zweitn Wöödkriag wora am weana Max-Reinhardt-Seminar. Easchte Aungaschmaus hoda in Linz und auna boa weana sognaunnte Off-Theata ghobt (des san wenig bis goaned subwenzioniate freie Theata mid an gaunz aan klaan Büdschee). 1952 hod eam owa da Leon Epp fix auns Wiener Volkstheater bundn. Duatn hoda daunn bis zu sein Doud mea ois 100 trogende Roin gschpüüt. Meister is vua oim wegn seina exzellentn Sprechkuitus in Estareich beriehmt gwesn. In de Fuffzga-, Sechzga und Siebzga-Joa woara vüü ois Radiosprecha und -Rezitatoa präsent. Aa da Fernseh-Kuituareihe Der Fenstergucker hoda ois Kommentarsprecha mid sein prägnantn Täumbre an Kuitcharakta gem. Ea is an braadn Publikum bekaunnt wuan, wäula in da populäan Fernseh-Stegreifreihe Die liebe Familie auftredn is (de Reihe woara Eafindung vom domolign ORF-Programmintendant Ernst Wolfram Marboe, dea wos si des ois Gegnstickl zua Proletn-Saga Ein echter Wiener geht nicht unter denkt hod). Da Ernst Meister woa vaheirod und hod zwaa Buam ghobt. Gwohnt hoda in Döbling im Helmut-Qualtinger-Hof. Ernst Meister Hod a gaunzes Schippl Auszeichnungan kriagt, drunta in Berufstitl Kammerschauspieler und in Albin-Skoda-Ring. Am 27. September 1986 isa aunan Herzinfarkt in Wean
De Clara Zetkin (* 5. Juli 1857 in Wiederau, Saggsn; † 20. Juni 1933 in Moskau) woa a deitsche kommunistischa Politikarin. Sie woa zeascht Mitglied vau da Unabhängige Sozialdemokratische Partei Deutschlands (USPD) und vau da Kommunistischn Partei vau Deitschlaund (KPD). Normdaten (Typ fehlt) :
A Kiddl wor im Boarischn uaspringle a jeds Gwand, des wo iban Hemad und iba da Blusn drogn worn is. Dazua gheat oiso oiss, vom Janka iban Orbatskiddl und de Kiddlschiazn bis zan Weibarock, ausgnumma nua as Gilet. Dea Begriff hod im Boarischn a weit broadare Bedeitung ois wia im Deitschn. Kiddl fia Janka wead oba heit im Boarischn neama vawendt. A earmelosa Kiddl, dea wo voan oda hintn vo obn bis untn knepft wead, wead Kiddlschiazn gnennt. Kiddlschliafa
Kiddlschiazn (dt.: Kittelschürze oda Kleiderschürze) is earmelosa Kiddl, dea wo voan oda hintn vo obn bis untn knepft wead. Se san a Zwidda vo Fiada und Kiddl. Sejchane Kidddlschiazn san in da Nochkriagszeid vo Friserinna und vo Hausfraun drogn worn. Moast worns aus Nylon (in da DDR aus Dederon, a Nylonplagiat), sejtn aus Baamwoi. A klassische Kiddlschiazn aus da Nochkriagszeid Fiada Kiddlschliafa
As Gilet, aa Schilee oda Schilettl, is a Janka ohne Earmen. Dagegn is a Westn im Boarischn a Strickjoppn. In an Haufa boarische Trachtn gheat fia de Manna a Gilet dazua. De Voadaseitn bsteht oft aus Fuiz, da Ruckn aus Stoff. Gilets san in de lezdn Joar wieda modean worn. Es gibt Jeansgilets, Ledergilets, Stoffgilets oda gfuadade Giles zan Wearmeschutz. A Gilet am Gwandbiagl A Gilet vo am Sioux Kindl Da Omar Epps mid an Gilet Commons: Gilets – Sammlung vo Buidl, Videos und Audiodateien http://www.costumemuseum.jp/french/collection/w_komono/k1.html Waistcoats in the collections of the Bowes Museum Waiscoats in the collections of the Philadelphia Museum of Art Waiscoats on the collections of the Victoria and Albert Museum
Vodafone Omnitel N.V. weart kontrolliert von do intanatoinalen Vodafone Group, isch in Italien do greaschte Hendinetzonbiata vo Italien vor TIM, Wind und 3. Vodafone Italia hot in Italien 25,5 Millionen aktive SIM Koartn. Vodafone hot fria Omnitel Itakia ghoasn obo isch noa 2004 vo di intanationalen Vodafone Gruppn augikaft worden. Vodafone isch seit 2012 do greaschte Hendinetzonbiata vo Italien. 99,8% vo do italienischen Bevölkerung wearn vo 2G/GSM/GPRS/EDGE obgedeckt. 97,1% vo do italienischen Bevölkerung wearn vo 3G/UMTS/HSPA obgedeckt. 93% vo do italienischen Bevölkerung wearn vo 4G LTE obgedeckt. Vodafone isch noch TIM und Infostrada do 3.greaschte DSL Obiata in Italien. 77% wearn vo ADSL vo Vodafone Italia in Italien obgedeckt. 175 Gemeinden vo VDSL in Italien vo Vodafone Italia 91 Gemeinden vo VDSL2 (FTTC) in Italien vo Vodafone Italia Mailond und Bologna wearn vo FTTH (Glosfoser) obgedeckt vo Vodafone Italia Hoamseitn
Oaling is a Gmoa mit 3099 Eihwohnan (Stand 31.12.2013) in da Nachn vo Bruneck im Osten vo Sidtiroul (Italien). As Ortszentrum liegt auf ana Seehechn vo uma 1080 m. De Gmoa Oaling liegt im Pustertol. Iare Hauptsiedlungsflächn san im Oalinga Beckn, a Tolweitung eschtlich vo Bruneck. Sidlich davo liegt des 48,95 km² groaße Gmoagebiet am Fuaß vo de Pragser Dolomiten. Mittn in de Wiesn und Felda vom Tolgrund liegn in enga Nochbarschaft – von Nordwescht nach Sidoscht – di drei Fraktiona Niederoaling (980–1040 m s.l.m.1040 m s.l.m.), Mitteroaling (1040–1060 m1040 m s.l.m.) und Oberoaling (1050–1100 m1040 m s.l.m.). Di nerdlich vorbeifliaßade Rienz büldt strecknweis de Gmoagrenz zi Rasen-Antholz. Eschtlich vo de drei Ortschaftn is – teilweis scho zur Nochbargmoa Welsberg-Taisten gehernd – da Olanger Stausee (1055 m1040 m s.l.m.). Gegn Südwesten steigt is Gländ zin Kronplatz (2275 m2275 m) an, af den Oaling zugewandtn Hängen da kluane Ortskern da Fraktion Geiselsberg (1340–1410 m2275 m) sowia weitere Weiler und Höfe verstreit san. Sidlich vom Oalinger Becken erhebt sich is Gelände zu uaner vom Kronplatz durch in Furkelpass (1789 m2275 m) getrennten Bergkettn. Diese trägt unter ondon den Piz da Peres (2507 m2275 m) und die Dreifingerspitze (2479 m2275 m) und isch
Horvathslos is a Satire-Serie vom Schauspüla und Kabarettisten Christopher Seiler und sein Produzentn, in Bernhard Speer. Horvathslos hod via Staffen mit jeweus 8-9 Foign und is vuar oim iwa YouTube bekaunnt wuan. Da Grundgedaunkn von „Horvathslos“ is a Parodie auf divease Reality-TV Fuamate. De Hauptpeason is da Anton Horvath, a hocknstaada Drangla, dea wos auf Kaumpfspuatla mocht und si söwa recht guat vuakummt. De Foign san so aufbaut, dass a fiktiva Repoata in Horvath bei divease Sochn interviewt. Dabei losst da Horvath recht markige Sprich in an braadn, ostestarreichischn Dialekt aussa. Weidare Leid, de wos imma wieda auftauchn, san da Bebo "Hermann" Kaahnung, a Flichtling aus Afghanistan, da rechtslostige Schrewagoatn-Obmau Johann Hirflinger, dea wos spooda aa no aundare Sochn wia Buagamaasta und Immobilienmakla mocht, und da Tommy Launisch, a Jugendfreind und fost genau so a eigane Gstoit wia da Horwath söwa. Laut Aussog vom Christopher Seiler is de Figua Anton Horvath zsaumgsticklt aus 15 Leid, de wos in echt gibt. Fia de Drehoabatn hod si da Seiler in echt autschechat, auf dass a in Horvath meglichts authentisch spüüt. Aum Aufaung haum etliche Leid sogoa glaubt, dass de Gschicht midn Horvath a wiakliche Dokumentation iwar an echtn Menschn is. Da Privatsenda
Turbobier De Turbobier (Söwa gschriebm: TURBOBIER) san a Punk-/Rock-Band aus Wean. De Band hod aum 1. Jenna 2014 iah easchts Liadl I hob an Koda vareffentlicht. Nochdem dass weidare Musi-Clips auf YouTube gstööd wuan san, haums auf des hinauf easchte Konzeatln in Estarreich gspüüd. Im Juli 2014 is des Parodie-Video aufn Supahit vo da Helene Fischer - Atemlos durch die Nacht - , vo Turbobier auf - Arbeitslos durch den Tag - umgnennd, gschwind a YouTube-Hit gwuan. Bis heid hods a poa hundattausnd Klicks scho ghobt. Des hod eahna a Medienpräsenz brocht im ZDF, in da Bild-Zeitung, in da Süddeutschen Zeitung, im Kurier und im ORF und ATV. Zwaa Titlgschichtn in da Wiener Bezirkszeitung hods aa gebm. Seidn Septemba 2014 vagreislt de Band iah eigans „Turbobier“ bei Konzertln und im Netz, des wos mid vaschiedane Brauareien in Deitschlaund und Estareich braut und konzipiat wiad. Mid n „Turbobier Bierrechner“ hod de Band iah eigans App aussabrocht. A Joa nochn offiziöön Start hod de Grubbm im Weana Schutzhaus zur Zukunft an großn, ausvakauftn 1-Joa-Mulatschag gfeiat . Im Aprü 2015 is Arbeitslos durch den Tag noch da Freigob vo da Uahebarin Kristina Bach im gaunzn deitschsprochign Raum aussabrocht wuan. Im Moment is de
Der böse Geist Lumpacivagabundus oder Das liederliche Kleeblatt, in da Druckausgåb' Der böse Geist Lumpazivagabundus oder Das liederliche Kleeblatt, is a vom Johann Nestroy vafåsste Zauwaposs'n vom Alt-Wiener Volkstheater. Des Stückl is aum 11. April 1833 in Wean ois „Benefiz-Vorstellung“ füa'n Dichta söwa uraufg'füaht und 1835 druckt wua'n. Mit dene zwaa net aufg'füaht'n Stückln Genius, Schuster und Marqueur (1832) und Der Feenball (1833) håt da Nestroy des Thema und große Åbschnitt' vom Text scho vuawegg'numma. → De Inhoitsaugåb' is nåch'n in Manuskript aus easchta Hånd De oid'n Zauwara beklåg'n si beim Stellaris, weu da Lumpacivagabundus eahnare Söhn' zua Lumparei vafüah'n tuat. Wia da Stellaris de Fortuna auffoadat, denan Buam des vajuxte Vamög'n wieda zum z'ruckgeb'n, låcht da Lumpaci de Glücksfee aus, weu des tatat, so maant ea, kan anzich'n von eahna bessan. Da Hilaris gibt des aa glei zua und gesteht sein Vodan: „Nur ein Mittel giebt's, das mich festhalten wird auf dem Pfad der Tugend, es ist Brillantinens Hand.“ (I. Act, Scena 2) Da Lumpaci sågt drauf, bei dem warat ea da Valiara, weu de Amorosa vü mächticha ois de Fortuna is. Des bestreit't de Fortuna gaunz entschied'n, dass de Amorosa mächticha warat und vaweigat de Ehe, se muass
A Beischltelefon oda Stethoskop (griachisch: στῆθος stēthos 'Brust'; franz.: -scope, boarisch: -skop, griach.: σκοπός skopós 'Wochta') is im engan Sinn a medizinischs Gerät, des wos Geraische im Brustkoab (vua oim vau da Lungan, in Beischl) bessa heaboa mocht. Stethoskop wean heit owa aa im Maschinabau gnuzt. Es Beischltelefon is 1816 vaum Franzosn René Théophile Hyacinthe Laënnec eafundn wuan. Ea wuit seine Uahwaschln net auf de Brust vau seine Patientn leng und hod desweng a Hoizrearl vawendt. Wiara gmeakt hod, doss a so sogoa bessa heat, hod a des zua an Stethoskop weida entwicklt. Rauchabeischl M. Donald Blaufox: An Illustrated History of the Evolution of the Stethoscope. Parthenon Publishing, 2001, ISBN 978-1-85070-278-8. U. Koehler, V. Gross, C. Reincke, T. Penzel: The History of Percussion and Auscultation. In: Pneumologie. 58, 2004, S. 525–530, doi:10.1055/s-2004-818416. Werner Bartens: Hörende Heilkunde. In: Süddeutsche Zeitung. 26. Januar 2014. Commons: Beischltelefon – Sammlung vo Buidl, Videos und Audiodateien Das Stethoskop, medizinlehrbuecher.de
Robert der Teuxel is a parodierade Zauwaposs'n in zwaa Aufzüg' vom Johann Nestroy. Des Stückl is 1833 entstaund'n und aum 9. Oktoba in demsölb'n Joahr im Theater an der Wien uraufg'füaht wua'n. Da Robert trinkt und spült mit dera Schütz'ng'söllschåft im Gåsthof zua Teufelsmühl. Ea vasuacht sei Glick bei de Koat'n und im Kegelscheib'n (Kegelg'spül), owa da höllische Bertram, dea wås eahm ins Unglick stiaz'n wüll, draht ollas imma so, dass da Robert valiat. Da Robert is da Bräutegam von da Isabella, owa da ihriche Voda, Herr von Goldfisch, wüll nix meahr davau wiss'n, bis se da Robert bessat håt und solid wua'n is. Dea is desweg'n gaunz deschparat: Übrigens, was soll ich mich denn so hofmeistern lassen von ihm? Wer ist denn dieser Goldfisch? Ich wollt ihm's schon zeigen, wenn ich nur so viel Geld hätt, als er. (II. Act, 9te Scene) Zwoa hoit de Isabella no imma zum Robert, owa da Bertram vafüaht eahm, sei Glick mit da goidanan Zauwa-Pipp'n von Gumpoldskirchen zum vasuach'n. Ea kaunn de Pipp'n wiakli dawisch'n und zum „Lohn“ wüll eahm da Bertram mit in de Höll' ziag'n, wås owa da Reimboderl und de Liserl g'råd no vahindan kennan. Da Robert bereut sei liadalich*s
Otto Clemens (* 21. Oktober 1946 in Wean) is a estareichischa Bühnen-, Fernseh- und Füümschauspiela und Fernsehsprecha. De östareichischn Fernsehzuschaua kennan eam ois de Stimme vo de Universum-Dokumentationen. Aufgwoxn isa in da Brigittenau, in da Universumstroßn 50. Duatn woara in da Voiksschui und am Realgymnasium. Otto Clemens hod in Wean Schauspiel studiat und aa beim Walter Lott vom Actors Studio in New York, damita des Method Acting vom Lee Strasberg daleant. Zu seina bühnanmäßign Laufbahn zöön Mitgliedschoftn zum Burgtheater, zum Volkstheaters und zum Theater in der Josefstadt. Sei Oawat am Burgtheater hoda 1985 gschmissn, wäus bei de Proom zu Die Frau vom Meer von Henrik Ibsen Wickln gem hod weng da Regie von da Angelika Hurwicz. Vüü Schauspülakollegn hom sei konsequente Hoitung bewundat und hom si mid eam solidarisiat. Und recht hoda ghobt: De Auffiahrung is a Griff in Gatsch wuan. Weng seine eafoigreichn Doastöllung vom Arnold in dem Stickl vom Gerhart Hauptmann Michael Kramer is eam 1987 von da Stod Wean de Josef-Kainz-Medäulie valiehn wuan. Min Theater Der Kreis unta da Leitung vom George Tabori hoda Tuaneen gmocht bis noch Wellington in Neuseeland und Adelaide in Australien. Do hodaraa easchtmolig in englischa Sproch Theata gschpüüt. Aa beim Füüm hod
A Westn is im Boarischn koa Schilettl sondan a gstrickta Janka. Duach de Luftpoista zwischn de Maschn gibt a Westn an bsondas guadn Schutz voa da Kejdn. Da englische Nama Cardigan kimmt vo an britischn Generai ausn Krimkriag, dea wo de Westn gegn de Kejdn eigsezt ghobt hod. De Wiakung gegn de Kejdn hengt vo da Woi und vo da Dickn vom Fodn ob. A Westen wead in da Regl voan knepft. Es gibt oba aa wejche mid Zipvaschluss. Daduach dass d as voan afgmocha konst, ko de Weame guad reguliad wean. A weidana Voatei gegniban Pullova is dea, dass d as ban Ausziagn ned iban Schädl ziagn muast. West wean oft iban Hemad und untan Janka drogn. A Kombi vo Pullova und Westn nennt ma Twinset. Commons: Westn – Sammlung vo Buidl, Videos und Audiodateien
Kirchdorf an da Grems (amtl.: Kirchdorf an der Krems] is a Stod im owaöstareichischn Draûvierl und d'Hauptstod vo dem Bezirk und dem Grichtsbeziak, de wos a Kirchdorf an da Grems haßn. Kirchdorf liegt am Fluss Grems im Südn vo Owaöstareich, und es wohnan dortn so 4.327 Leid (2016). Kirchdorf liegt af 450 Meta üwan Meer drüwa am Nordrond vo de Oipn. S'Gemeindegebied is recht gla, vo Nordn noch Südn iss 2,2 Kilometa long und vo Westn noch Ostn grod amoi 1,9 Kilometa. Insgesomt hod Kirchdorf a Flächn vo 2,78 Quadratkilometa; davo wern 44,8 Prozent fird Londwirtschoft hergnumma.
A Twinset is a Strickensemble, des wo voa oim vo Fraun drogn wead. Es bsteht aus ana Kombi vo an Pullova und ana Westn. De Westn wead iban Pullova drogn is moast aus da gleichn Woi und da gleichn Foab. Twinsets gibt's scho sei de 1930a Joar. Merriam-Webster Dictionary. Archiviert vom Original [1] am 6. Septemba 2015; abgerufen am 29. August 2015.